อิออนแจกเงินปันผล 1.85 บาท
บริษัท อิออน ธนสินทรัพย์ (ไทยแลนด์) หรือ AEONTS กำไรสุทธิงวดปี
20 เม.ย. 2556

บริษัท อิออน ธนสินทรัพย์ (ไทยแลนด์) หรือ AEONTS กำไรสุทธิงวดปี สิ้นสุด วันที่ 20 ก.พ. 2556 จำนวน 1,688.46 ล้านบาท กำไรต่อหุ้น 6.75 บาท จากช่วงเดียวกันปีก่อนกำไร 161.07 ล้านบาท กำไรต่อหุ้น 0.64 บาท 
คณะกรรมการมีมติให้จ่ายเงินปันผลให้ผู้ถือหุ้นในรอบปีบัญชีในอัตราหุ้นละ 1.85 บาท ในวันที่ 27 มิ.ย. 2556 กำหนดปิดโดยจ่ายจากผลการดำเนินงานครึ่งปีหลังในอัตรา 1.45 บาทต่อหุ้นและ อีก 0.40 บาทต่อหุ้นเป็นปันผลพิเศษเนื่องจากการดำเนินกิจการมาครบ 20 ปีสมุดทะเบียนเพื่อสิทธิในเงินปันผล วันที่ 15 พ.ค. 2556 จากเดือน ต.ค.ที่ผ่านมา ปันผลระหว่างกาลหุ้นละ 1.15 บาท รวมจ่าย 3 บาท คิดเป็นอัตรา 44.4% ของกำไรสุทธิ 
ผู้สอบบัญชีไม่รับรองงบ MILL
ตลาดหลักทรัพย์แจ้งว่า บริษัท มิลล์คอนสตีลอินดัสทรีส์ (MILL) ได้นำส่งงบการเงินงวดปี 2555 ที่ผ่านการตรวจสอบมาแล้ว โดยผู้สอบบัญชีไม่แสดงความเห็นต่องบการเงิน ทำให้ผลดำเนินงานและฐานะการเงินอาจไม่แสดงค่าที่แท้จริงของกิจการ ซึ่งสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อาจสั่งให้แก้งบได้ ตลาดจึงยังคงขึ้นเครื่องหมาย SP เพื่อห้ามการซื้อหรือขาย MILL เพื่อให้ผู้ถือหุ้นและผู้ลงทุนมีเวลาในการพิจารณาอย่างระมัดระวัง โดยจะอนุญาตให้ซื้อขายพร้อมกับขึ้นเครื่องหมาย NP ตั้งแต่การซื้อขายรอบเช้าวันที่ 22 เม.ย. 2556 จนกว่าบริษัทจะนำส่งงบการเงินฉบับแก้ไขหรือจนกว่าจะได้ข้อสรุปว่าไม่ต้องแก้ไขงบการเงินดังกล่าว
SATตั้งเป้ารายได้เติบโต10%
นายยงเกียรติ์ กิตะพานิชย์ กรรมการผู้อำนวยการ บริษัทสมบูรณ์ แอ็ดวานซ์ เทคโนโลยี (SAT) เปิดเผยว่า ปีนี้บริษัทตั้งเป้ารายได้จะเติบโตประมาณ 10% จากปีก่อนอยู่ที่ 9,600 ล้านบาท หลังแนวโน้มยอดผลิตรถยนต์ของไทยยังเพิ่มขึ้นอย่างต่อเนื่อง โดยบริษัทคาดว่าปีนี้จะมีการผลิตรถยนต์ประมาณ 2.62.7 ล้านคัน หรือเติบโตประมาณ 6% จากปีก่อน จากคำสั่งซื้อคงค้างของนโยบายรถคันแรก และการผลิตเพื่อส่งออก 
นอกจากนี้บริษัทยังได้ยอดขายเพิ่มขึ้นจากบริษัทคูโบต้า ซึ่งคาดว่าปีนี้จะมียอดผลิตประมาณ 6.5 หมื่นคัน หรือมีรายได้ให้แก่บริษัทเติบโตประมาณ 15% จากรายได้รวม ซึ่งเพิ่มขึ้นจากปีก่อนที่ทำได้ประมาณ 10% 
นายยงเกียรติ์ กล่าวว่า บริษัทได้เตรียมงบลงทุนไว้ประมาณ 3 พันล้านบาท ซึ่งเป็นเงินทุนหมุนเวียนของบริษัทสำหรับไว้ใช้ในการลงทุนในอีก 3 ปีข้างหน้า ตั้งแต่ปี 25562558 โดยบริษัทมีแผนเพิ่มกำลังการผลิตชิ้นส่วนยานยนต์เพิ่มขึ้นจากปัจจุบัน และหาผลิตภัณฑ์ใหม่ๆ รวมทั้งนำมาปรับปรุงเครื่องจักร
MILL แจ้งปี 2555 กำไรสุทธิ 89.70 ล้านบาท กำไรต่อหุ้น 0.02 บาท จากช่วงเดียวกันของปีก่อนกำไร 111.53 ล้านบาท กำไรต่อหุ้น 0.03 บาท